 

HSR SR dňa 24.08.2015 Bod č. 26 programu

**Stanovisko Republikovej únie zamestnávateľov**

k návrhu zákona o jednotnom informačnom systéme v cestnej doprave

a o zmene a doplnení niektorých zákonov

* materiál na rokovaní HSR SR dňa 24.08.2015

**Stručný popis podstaty predkladaného materiálu a jeho relevancie z hľadiska RÚZ**

Materiál bol predložený na rokovanie Hospodárskej a sociálnej rady SR zo strany Ministerstva dopravy, výstavby a regionálneho rozvoja Slovenskej republiky ako iniciatívny materiál.

**Cieľom a obsahom materiálu je najmä:**

Navrhovaná právna úprava predstavuje nástroj na legislatívne zabezpečenie Národného projektu Jednotný informačný systém v cestnej doprave – Elektronické služby v doprave (ďalej len „projekt“), v rámci Operačného programu Informatizácia spoločnosti, ktorý je spolufinancovaný z Európskeho fondu regionálneho rozvoja.

Hlavným účelom realizácie projektu je vytvorenie komplexného informačného systému Jednotného informačného systému v cestnej doprave, ktorý zabezpečí efektívne riadenie, evidenciu a kontrolu výkonu štátnej správy na úseku cestnej dopravy, konkrétne v oblasti správy autoškôl, v oblasti správy technických služieb a v oblasti riadenia odborných spôsobilostí v cestnej doprave.

**Dopady materiálu na verejné financie a na podnikateľské prostredie**

Podľa doložky vplyvov spracovanej predkladateľom materiál bude mať negatívny dopad na podnikateľské prostredie, bližšie však neuvádza z akého dôvodu a ani nekonkretizuje rozsah tohto dopadu. RÚZ predpokladá, že negatívny dopad sa prejaví najmä na zvýšenom administratívnom zaťažení a zvýšení poplatkov a sankcií. Materiál predpokladá pozitívny dopad na verejné financie a to vzhľadom to, že sankcie, ktoré budú dozorované subjekty ukladať budú príjmom štátneho rozpočtu.

**Návrh zákona má nadobudnúť účinnosť dňa 01.01.2016**

**Postoj RÚZ k materiálu**

Navrhovaná právna úprava realizuje projekt – komplexný informačný systém Jednotný informačný systém v cestnej doprave, ktorý zabezpečí efektívne riadenie, evidenciu a kontrolu výkonu štátnej správy na úseku cestnej dopravy, konkrétne v oblasti správy autoškôl, v oblasti správy technických služieb a v oblasti riadenia odborných spôsobilostí v cestnej doprave. **RÚZ ani jej členovia v medzirezortnom pripomienkovom konaní návrh zákona nepripomienkovali. Nakoľko návrh zákona nemá dopady na podnikateľské prostredie RÚZ berie návrh zákona na vedomie bez pripomienok.**

**Pripomienky RÚZ k predkladanému materiálu**

Bez pripomienok zo strany RÚZ

**Zdroj:** [**RÚZ**](https://lt.justice.gov.sk/Material/MaterialHome.aspx?instEID=-1&matEID=3089&langEID=1)